## DOSAR TEHNIC PENTRU AUTORIZAREA SANITARĂ

## (pagină separată faţă de cerere)

1. Demonstrarea îndeplinirii condiţiilor din avizul sanitar pentru amplasare/construcţie/reamenajare.
2. Precizări privind modificările intervenite pe parcursul construcţiei, amenajării sau funcţionării anterioare; dacă nu există, se întocmeşte o documentaţie tip, conform celei de la solicitarea avizului sanitar.
3. Tabel cu personalul expus profesional la radiaţii ionizante: nr. crt., nume şi prenume, cod numeric personal (CNP), data intrării/ reintrării în mediul de radiaţii, profesia, locul specific de muncă, pregătire profesională de specialitate, tip expunere la radiaţii (intern/extern, intern şi extern), avizul medicului specialist sau primar de medicina muncii abilitat (tabelul trebuie să fie semnat, parafat şi ştampilat pentru fiecare persoană, de medicul abilitat).
4. Dovada existenţei carnetelor individuale de supraveghere dozimetrică şi a stării de sănătate.
5. Precizarea firmei acreditată de CNCAN pentru supravegherea dozimetrică individuală, la care există contract.
6. Tabel cu instalaţiile radiologice care se utilizează în activităţile şi practicile pentru care se solicită autorizarea (generatori de radiaţii, materiale/surse radioactive, radiofarmaceutice); se vor preciza parametrii maximi prevăzuţi şi parametrii efectivi de lucru la data autorizării; pentru radiofarmaceutice se vor preciza activităţile maxime ce vor fi manipulate anual, tipuri de proceduri, activitate şi radionuclid per procedură.
7. Tabel cu instalaţiile sau aparatura dozimetrică şi radiometrică corespunzătoare, necesară autocontrolului la locul de muncă – după caz.
8. Descrierea locurilor de muncă, pe categorii de expunere şi risc; condiţii de muncă şi igienico-sanitare asigurate.
9. Numărul de personal cu calificarea necesară, în funcţie de specificul activităţii desfăşurate.
10. Responsabilul cu securitatea radiologică; competenţele şi calificările celorlalţi membrii ai personalului.
11. Descrierea procesului de lucru, descrierea poziţionării şi structurii ecranelor de radioprotecţie, a mijloacelor colective şi individuale de radioprotecţie; sistemele de supraveghere dozimetrică şi sistemele automate de intervenţie.
12. Măsuri de radioprotecţie pevăzute pentru lucrul cu surse deschise în interior şi după caz, pentru lucrul cu surse deschise în exteriorul unităţii nucleare şi pentru lucrul cu radiofarmaceutice (după caz).
13. Mijloace şi proceduri specifice de radioprotecţie ale pacientului, susţinătorilor şi vizitatorilor în expunerea medicală.
14. Pentru unităţile medicale, implicând expunerea medicală a populaţiei, suplimentar:

- descrierea procedurilor de diagnostic şi/sau tratament;

- criteriile ce vor fi aplicate pentru selectarea pacienţilor, conform principiilor justificării recomandării si ale reglementarilor MS;

- modul de evidenţă şi înregistrare a pacienţilor şi a procedurilor efectuate;

- modul de stabilire a dozei pacientului (în diagnosticul radiologic şi medicina nucleară) şi compararea cu nivelele de referinţă;

- dozimetria absolută folosită şi rezultate la instalaţiile de radioterapie externă cu energii înalte şi dovada participării la o intercomparare iniţială, în perioada punerii în funcţiune;

- sistem de evidenţă şi raportare a datelor către DSP;

- sistem pentru evidenţa expunerilor femeilor însărcinate;

- sistem pentru evidenţa expunerilor pentru susţinătorii pacienţilor;

- evaluarea riscurilor potenţiale de incidente, accidente şi supraexpuneri şi mod de gestionare a unor astfel de situaţii;

- criterii la externarea pacienţilor cu surse (implant permanent, terapie cu radiofarmaceutice);

- managementul pacienţilor decedaţi cu surse (implant permanent, terapie cu radiofarmaceutice);

- protecţia vizitatorilor;

- condiţii medico-sanitare, conform reglementarilor MS;

- echipamente de radioprotecţie pentru expuşi profesional, pacienţi şi pentru susţinători;

- instrucţiuni specifice pentru pacient (implant permanent, externare radioterapie, medicină nucleară);

- mod rezolvare a cerinţelor pentru investigaţiile medico-legale.

**O**. Rezultatele măsurărilor de protecţie la instalaţie, la ecrane şi la protecţia structurală.